
Verejný obstarávateľ:

             Ministerstvo školstva, výskumu, vývoja a mládeže SR
Sídlo verejného obstarávateľa: 
Černyševského 50, 851 01 Bratislava
Zápisnica z vyhodnotenia splnenia podmienok účasti č. 3
podľa § 40 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“ resp. „zákon o verejnom obstarávaní“)

Predmet zákazky: 
„Akreditované vzdelávanie v desegregácii a inkluzívnom vzdelávaní – „Príležitosť pre všetkých“
Druh postupu: 


Podlimitná zákazka realizovaná podľa § 110 zákona 

                                                                  o verejnom obstarávaní
Označenie vo VVO: 


 Vestník verejného obstarávania č. 106/2026, zo dňa 

                                                                  29. 05. 2026, značka 7529 – WYS.
Označenie v Úradnom 

vestníku EÚ:                                           
N/A
Miesto vyhodnocovania: 
Ministerstvo školstva, výskumu, vývoja a mládeže SR
Černyševského 50, 851 01 Bratislava
Lehota na predkladanie 

ponúk:               

             15.07.2026, 10:00:00 hod/min/s
Dátum vyhodnotenia:                             04.09.2026
a) Zoznam členov komisie
	P. č.
	Titul, meno a priezvisko člena komisie a právo vyhodnocovať

	1.
	PhDr. Kalmán Petocz, PhD. - predseda komisie s právom vyhodnocovať ponuky

	2.
	Mgr. Dóra Kanyicska Belán, PhD. - člen komisie s právom vyhodnocovať ponuky

	3.
	Bc. Mária Kolčáková - člen komisie s právom vyhodnocovať ponuky

	4.
	Ing. Katarína Čižmáriková, MBA- člen komisie bez práva vyhodnocovať ponuky

	5.
	Mgr. Silvia Schlosserová - člen komisie bez práva vyhodnocovať ponuky


b) Zoznam všetkých uchádzačov, ktorí predložili ponuky
Tabuľka: Zoznam uchádzačov, ktorí predložili ponuku v lehote určenej na predkladanie ponúk:

	p. č.
	obchodné meno uchádzača
	Termín predloženia ponuky
	Návrh na plnenie kritérií (Najnižšia celková cena predmet zákazky v EUR s DPH)

	1.
	EDUMA, n.o.
Šášovská 3016/6
851 6  Bratislava

IČO: 50 098 829
	13.07.2026

15:27:34
	342 729, 50 EUR s DPH


V súlade s § 40 ods. 1 zákona o verejnom obstarávaní komisia pristúpila k vyhodnoteniu splnenia podmienok účasti u uchádzača umiestneného na predbežne na prvom mieste v poradí na základe kritérií na vyhodnotenie ponúk, teda uchádzača EDUMA, n.o., Šášovská 3016/6, 851 06  Bratislava

IČO: 50 098 829 (ďalej len “uchádzač“). 
Kontrola splnenia podmienok účasti uchádzača bola nasledovná:
Komisia uvádza, že dňa 03.09.2026 jej bolo doručené metodické usmernenie od Úradu pre verejné obstarávanie. V súvislosti s uvedeným výkladom úradu komisia konštatuje, že uchádzač bude požiadaný v súlade s § 40 ods. 4 zákona o verejnom obstarávaní na vysvetlenie alebo doplnenie nasledujúcich skutočností:

1. Podľa § 32 ods. 1 písm. a) zákona o verejnom obstarávaní verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Podľa § 32 ods. 2 písm. a) zákona o verejnom obstarávaní ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace,

Komisia uvádza, že v štatúte (verejne dostupnom na https://ives.minv.sk/rmno/detail/13542109559151792046  je v bode V „Orgány neziskovej organizácie“ okrem iného uvedené, cit.: „Revízor. Revízor je kontrolný orgán neziskovej organizácie, ktorý dohliada na činnosť neziskovej organizácie. (...) Revízor najmä: (...) kontroluje vedenie účtovníctva a iných dokladov.“. 

Do zákazky predložil ponuku uchádzač, ktorý je neziskovou organizáciou zriadenou podľa zákona č. 213/1997 o neziskových organizáciách poskytujúcich všeobecne prospešné služby (ďalej len „zákon o neziskových organizáciách“). Podľa § 25 ods. 3 zákona o neziskových organizáciách cit.: „Ak nie je zriadená dozorná rada, jej pôsobnosť vykonáva revízor.“.
Komisia bude v súlade s vyššie uvedeným žiadať o predloženie výpisu z registra trestov nie starším ako tri mesiace za osobu, ktorá v neziskovej organizácii vykonáva funkciu revízora spolu s relevantným dôkazom preukazujúcim skutočnosť, že dotyčná osoba predmetnú funkciu naozaj zastáva. (príkladmo: pracovná zmluva, dohoda vykonaní práce, menovací dekrét, originál Zakladacej listiny, resp. overenú fotokópiu atď.).

Komisia ďalej uvádza, že vyššie uvedený názor podporuje aj metodické usmernenie Úradu pre verejné obstarávanie č. 15191-5000/2026, v rámci ktorého je okrem iného uvedené, cit.: „ (...) Zastávame teda názor, že pokiaľ uchádzač (nezisková organizácia) nie je zapísaný v zozname hospodárskych subjektov a verejný obstarávateľ alebo obstarávateľ nie je oprávnený použiť údaje z informačných systémov verejnej správy podľa osobitného predpisu , uchádzač preukáže splnenie podmienky účasti osobného postavenie podľa § 32 ods. 1 písm. a) zákona o verejnom obstarávaní výpisom z registra trestov nie starším ako tri mesiace aj vo vzťahu k revízorovi vykonávajúcemu pôsobnosť dozornej rady.“.

Komisia pre úplnosť dodáva, že uchádzač nie je zapísaný v Zozname hospodárskych subjektov.
2. Komisia uvádza, že v RÁMCOVEJ DOHODE Č
/2026 O POSKYTOVANÍ VZDELÁVACÍCH SLUŽIEB  v článku 2 „Práva a povinnosti dodávateľa“ je v rámci bodu 2.6 okrem iného uvedené, cit.: „ Subdodávateľ musí spĺňať aj podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a ods. 8 ZVO.“.
Komisia má za to, že z uvedeného vyplýva, že aj subdodávatelia uchádzača musia spĺňať všetky podmienky osobného postavenia v zmysle § 32 ods. 1 zákona o verejnom obstarávaní. Komisia postupovala v zmysle § 1 bodu 1 zákona č. 177/2018 Z. z. zákona proti byrokracii a podmienky účasti  v zmysle § 32 ods. 1 písm. b) až f ) zákona o verejnom obstarávaní si u subdodávateľov uvedených v Prílohe č. 1 až 3 v rámci ponuky uchádzača overila prostredníctvom portálu www.oversi.gov.sk. Avšak verejný obstarávateľ/komisia nedisponujú všetkým potrebnými údajmi na overenie skutočností uvedených v § 32 ods. 1 písm. a) zákona o verejnom obstarávaní.

Na základe vyššie uvedeného bude komisia žiadať o predloženie/doloženie výpisu z registra trestov nie starším ako tri mesiace:

a) u subdodávateľa Rozmanita, Račianska 13918/26E, 831 02 Bratislava, IČO: 53492986, za osobu Anna Symington – Maar, nar. 23.03.1987, ktorá vykonáva funkciu štatutárneho orgánu.

b) u subdodávateľa inGOMBIČKA občianske združenie, 072 32 Jovsa 97, IČO: 57418721, za osobu Mgr. Lucia Ilošvajová, nar. 31.01. 1983, ktorá vykonáva funkciu štatutárneho orgánu a zároveň aj potvrdenie o skutočnosti, že predmetné občianske združenie nemá zriadený dozorný orgán nakoľko na voľne dostupnej stránke https://ives.minv.sk/rmno/detail/13542098472837798350 nie sú prístupné žiadne dokumenty, na základe ktorých, by sa dalo uvedené overiť.

c) u subdodávateľa EMTEGRA, Antona Prídavka4847/4, 080 01 Prešov, IČO: 54364728, za osoby Anna Viľchová, nar. 03.01.1994 a Lenka Svoradová nar. 27.07.1990, ktoré vykonávajú funkciu štatutárneho orgánu.
d) u subdodávateľa Liga za duševné zdravie SR, Ševčenkova 1175/21, 851 01 Bratislava, IČO:30786525 za osoby Mgr. Martin Knut, nar. 03.09.1964 a JUDr. Andrej Vršanský, nar. 19.05.1978, ktoré vykonávajú funkciu štatutárneho orgánu.

Ďalej komisia po preštudovaní Stanov predmetného subdodávateľa konštatuje, že v zmysle bodu VIII, má subdodávateľ zriadenú aj Dozornú radu. Komisia na základe už vyššie opakovaných a spomínaných skutočností bude žiadať o predloženie výpisu z registra trestov nie starším ako tri mesiace za osoby, ktoré u subdodávateľa vykonávajú funkciu členov Dozornej rady spolu s relevantným dôkazom preukazujúcim skutočnosť, že dotyčné osoby predmetnú funkciu naozaj zastávajú. (príkladmo: pracovná zmluva, dohoda vykonaní práce, menovacie dekréty, zápisnice o ich menovaní do predmetnej funkcie atď.).

3. Podľa § 32 ods. 1 písm. b) a písm. c) zákona o verejnom obstarávaní verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:
b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Ako už komisia uviedla v bode 2 splnenie podmienok účasti podľa § 32 ods. 1 zákona o verejnom obstarávaní písm. b) a písm. c) zákona o verejnom obstarávaní overovala prostredníctvom portálu www.oversi.gov.sk v zmysle § 1 bodu 1 zákona č. 177/2018 Z. z. proti byrokracii, pričom výstupy z uvedených overovaní sú uvedené v Prílohách 1 až 4. Zo spomínaných príloh vyplýva, že subdodávateľ Liga za duševné zdravie SR, Ševčenkova 1175/21, 851 01 Bratislava, IČO:30786525 má evidované nedoplatky na poistnom na sociálne poistenie a zdravotné poisťovne evidujú voči nemu pohľadávky po splatnosti a taktiež  má nedoplatky voči daňovému úradu. 

Podľa § 32 ods. 2 zákona o verejnom obstarávaní ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace.

V zmysle uvedeného bude komisia žiadať, o predloženie predmetných potvrdení podľa § 32 ods. 2 písm. b) a písm. c) zákona o verejnom obstarávaní, resp. iného relevantného dôkazu (napr. dohoda na splátkach alebo potvrdenie o zaplatení predmetného nedoplatku) na základe ktorého bude možné jasne posúdiť splnenie alebo nesplnenie podmienok účasti v zmysle § 32 ods. 1 písm. b) a písm. c) zákona o verejnom obstarávaní.

Záver vyhodnotenia splnenia podmienok účasti:

Komisia bude pokračovať v hodnotení uchádzača po doručení odpovede na Žiadosť o vysvetlenie.
PhDr. Kalmán Petocz, PhD.


predseda komisie s právom vyhodnocovať ponuky

              ………………….
Mgr. Dóra Kanyicska Belán, PhD.

člen komisie s právom vyhodnocovať ponuky


…………………........
Bc. Mária Kolčáková



člen komisie s právom vyhodnocovať ponuky


…………………........
Mgr. Silvia Schlosserová
člen komisie bez práva vyhodnocovať ponuky


…………………........
Ing. Katarína Čižmáriková, MBA                                                           ................................

člen komisie bez práva vyhodnocovať ponuky
Príloha: metodické usmernenie UVO č. 15191-5000/2025.

